Carballo Tamme-Lauri

O Carballo de Tamme-Lauri (en estoniano: Tamme-Lauri tamm; en võro: Tammõ-Lauri tamm) é a árbore máis grosa e máis antiga de Estonia e está situada no municipio rural de Antsla, no condado de Võru."Tamme-Lauri tamm". Keskkonnaregistri avalik teenus.

 Caracterización 
miniatura|Detalle do tronco do Carballo Tamme-Lauri
O carballo ten unha altura de 19 metros, a súa circunferencia mide 821 centímetros (medida a 130 centímetros de altura desde o chan)."Tamme-Lauri tamm". Urvaste Vald.

Segundo cálculos dos investigadores, a árbore naceu arredor de 1326."Kuningas elab veel 700 aastat". En Eesti Ekspress. 4 de novembro de 2003.

 Historia 
Este carballo foi alcanzado por raios en varias ocasións, o que danou varias das súas pólas e baleirou o centro do seu tronco, aínda que segue a ser viable. Durante a súa restauración na década de 1970 atopouse dentro del un acocho antigo dos "Irmáns do Bosque" (metsavennad), un movemento de resistencia contra a ocupación soviética, no que podían estar de pé sete persoas. Finalmente, o oco encheuse con oito toneladas de cemento."Tamme-Lauri tamm vahetab omanikku". En Postimees. 5 de setembro de 2006."Tamme-Lauri oak". Võrumaa. Southern Estonia.

O carballo goza de protección oficial desde 1939. O terreo onde se atopa foi adquirido polo Ministerio do Ambiente de Estonia en 2006 por 400.000 coroas estonianas."Riik maksab hiidtamme eest 400 000 krooni". En Postimees. 15 de novembro de 2006.
miniatura|O Carballo Tamme-Lauri no billete de 10 coroas estonianas
A denominación de Carballo Tamme-Lauri vénlle da granxa homónima que, pola súa vez, recibiu o seu nome dun espírito que antigamente se pensaba que habitaba na árbore, portador ás veces de mala sorte e ás veces de boa; era o espírito do lume e o seu nome era Laurits.
O Carballo Tamme-Lauri aparece representado nos reversos dos billetes de dez coroas estonianas."Estonian kroon banknotes ". Eesti Pank.

 Notas 

 Véxase tamén 

 Ligazóns externas 

 Ficha do Carballo Tamme-Lauri na Axencia Ambiental de Estonia

Categoría:Árbores senlleiras
Categoría:Xeografía de Estonia